CELEX: 62017CB0211
Language: el
Date: 2019-10-24 00:00:00
Title: Υπόθεση C-211/17: Διάταξη του Δικαστηρίου (πρώτο τμήμα) της 24ης Οκτωβρίου 2019 [αίτηση του Curtea de Apel Bacău (Ρουμανία) για την έκδοση προδικαστικής αποφάσεως] – SC Topaz Development SRL κατά Constantin Juncu, Raisa Juncu (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Προστασία των καταναλωτών – Οδηγία 93/13/ΕΟΚ – Καταχρηστικές ρήτρες των συμβάσεων που συνάπτονται με καταναλωτές – Προσύμφωνο αγοραπωλησίας το οποίο είχε καταρτιστεί από τον κτηματομεσίτη και πιστοποιηθεί από συμβολαιογράφο – Άρθρο 3, παράγραφος 2, και άρθρο 4, παράγραφος 1 – Απόδειξη ότι το περιεχόμενο των ρητρών προέκυψε από διαπραγματεύσεις – Τεκμήριο – Υπογραφή της σύμβασης από τον καταναλωτή – Άρθρο 3, παράγραφος 3 – Παράρτημα, σημείο 1, στοιχεία δ' έως στ' και θ' – Ρητή διαλυτική αίρεση – Ποινική ρήτρα – Καταχρηστικός χαρακτήρας – Άρθρα 6 και 7 – Δυνατότητα του εθνικού δικαστή να τροποποιήσει τη ρήτρα που έχει διαπιστωθεί ότι είναι καταχρηστική)

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/8
            
         
      Διάταξη του Δικαστηρίου (πρώτο τμήμα) της 24ης Οκτωβρίου 2019 [αίτηση του Curtea de Apel Bacău (Ρουμανία) για την έκδοση προδικαστικής αποφάσεως] – SC Topaz Development SRL κατά Constantin Juncu, Raisa Juncu
      (Υπόθεση C-211/17) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Προστασία των καταναλωτών - Οδηγία 93/13/ΕΟΚ - Καταχρηστικές ρήτρες των συμβάσεων που συνάπτονται με καταναλωτές - Προσύμφωνο αγοραπωλησίας το οποίο είχε καταρτιστεί από τον κτηματομεσίτη και πιστοποιηθεί από συμβολαιογράφο - Άρθρο 3, παράγραφος 2, και άρθρο 4, παράγραφος 1 - Απόδειξη ότι το περιεχόμενο των ρητρών προέκυψε από διαπραγματεύσεις - Τεκμήριο - Υπογραφή της σύμβασης από τον καταναλωτή - Άρθρο 3, παράγραφος 3 - Παράρτημα, σημείο 1, στοιχεία δ' έως στ' και θ' - Ρητή διαλυτική αίρεση - Ποινική ρήτρα - Καταχρηστικός χαρακτήρας - Άρθρα 6 και 7 - Δυνατότητα του εθνικού δικαστή να τροποποιήσει τη ρήτρα που έχει διαπιστωθεί ότι είναι καταχρηστική)
      (2020/C 45/03)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Bacău
      
         Διάδικοι στην υπόθεση της κύριας δίκης
      
      SC Topaz Development SRL
      κατά
      Constantin Juncu, Raisa Juncu
      
         Διατακτικό
      
      
                  1)
               
               
                  Το άρθρο 3, παράγραφος 2, και το άρθρο 4, παράγραφος 1, της οδηγίας 93/13/EOK του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχουν την έννοια ότι, υπό περιστάσεις όπως αυτές της υπόθεσης της κύριας δίκης, απλώς και μόνον η υπογραφή σύμβασης που έχει συναφθεί μεταξύ καταναλωτή και επαγγελματία και ορίζει ότι, μέσω της συγκεκριμένης σύμβασης, ο καταναλωτής αποδέχεται το σύνολο των συμβατικών ρητρών τις οποίες έχει καταρτίσει εκ των προτέρων ο επαγγελματίας, δεν ανατρέπει το τεκμήριο ότι τέτοιες ρήτρες δεν έχουν αποτελέσει αντικείμενο ατομικής διαπραγμάτευσης.
               
            
                  2)
               
               
                  Το άρθρο 3, παράγραφος 3, της οδηγίας 93/13, σε συνδυασμό με το παράρτημα της ίδιας οδηγίας, έχει την έννοια ότι ρητή διαλυτική αίρεση και ποινική ρήτρα όπως οι επίμαχες στην κύρια δίκη, οι οποίες περιέχονται σε σύμβαση συναφθείσα μεταξύ καταναλωτή και επαγγελματία και έχουν καταρτιστεί αποκλειστικώς από τον τελευταίο και υπέρ του, ενδέχεται να συνιστούν καταχρηστικές ρήτρες κατά την έννοια του σημείου l, στοιχεία δ' και στ', του ως άνω παραρτήματος, όπερ πρέπει να ελεγχθεί από το εθνικό δικαστήριο.
               
            
                  3)
               
               
                  Το άρθρο 6 της οδηγίας 93/13 έχει την έννοια ότι σε περίπτωση που κριθούν καταχρηστικές η ρητή διαλυτική αίρεση και η ποινική ρήτρα οι οποίες περιέχονται σε προσύμφωνο αγοραπωλησίας που έχει συναφθεί μεταξύ καταναλωτή και επαγγελματία, ο εθνικός δικαστής δεν μπορεί να θεραπεύσει την ακυρότητα τέτοιων καταχρηστικών ρητρών αντικαθιστώντας τες κατά τη δική του κρίση, εκτός αν η σύμβαση δεν είναι δυνατό να υπάρξει εφόσον καταργηθούν οι καταχρηστικές αυτές ρήτρες, η δε ακύρωση της σύμβασης στο σύνολό της θα εξέθετε τον καταναλωτή σε ιδιαιτέρως επιζήμιες συνέπειες.
               
            
         (1)  ΕΕ C 249 της 31.7.2017.